smcproject/ml-wiki-sentences huggingface dataset:
ഇന്തോനീഷ്യയുടെ പിന്മാറ്റം (1965–1966) 1965-ൽ ഇന്തോനീഷ്യയുടെ പ്രസിഡന്റ് സുകാർണോ ഐക്യരാഷ്ട്രസഭയിൽ നിന്ന് പിന്മാറാൻ തീരുമാനിച്ചതാണ് സംഘടനയുടെ ചരിത്രത്തിലെ ഒരേയൊരു പിന്മാറ്റം.
ഇന്തോനീഷ്യ ഒരുവർഷത്തിനുശേഷം ഐക്യരാഷ്ട്രസഭയിൽ വീണ്ടും ചേരുകയുണ്ടായി.
ശിധിലമായ രാജ്യങ്ങളോ മറ്റു രാജ്യങ്ങളുമായി കൂടിച്ചേർന്നവയോ അല്ലാതെ സ്വയമേവ ഐക്യരാഷ്ട്രസഭയിൽ നിന്ന് പിരിഞ്ഞുപോയ ഒരേയൊരു രാജ്യം ഇന്തോനേഷ്യയാണ്.
ഇന്തോനേഷ്യയും മലേഷ്യയും തമ്മിലുള്ള ബന്ധം മോശമായിരുന്ന സമയത്ത് മലേഷ്യയെ ഐക്യരാഷ്ട്രസഭയുടെ സുരക്ഷാ സമിതിയുടെ താൽക്കാലികാംഗമാക്കിയതിനാലാണ് പിന്മാറ്റം ഉണ്ടായത്.
1965 ജനുവരി 20 തീയതിയിൽ ഐക്യരാഷ്ട്രസഭയുടെ സെക്രട്ടറി ജനറലിനയച്ച ഒരു കത്തിൽ "ഇന്നത്തെ സാഹചര്യത്തിൽ" ഐക്യരാഷ്ട്രസഭയിൽ നിന്ന് പിന്മാറാൻ തങ്ങൾ തീരുമാനിക്കുന്നു എന്ന് ഇന്തോനീഷ്യ അറിയിക്കുകയാണുണ്ടായത്.
പ്രസിഡന്റ് സുകാർണോയുടെ ഭരണകൂടത്തിനെ അട്ടിമറിച്ചതിനെത്തുടർന്ന് 1966 സെപ്റ്റംബർ 19-ന് സെക്രട്ടറി ജനറലിനയച്ച ഒരു കമ്പിസന്ദേശത്തിലൂടെ തങ്ങൾ "ഐക്യരാഷ്ട്രസഭയുമായി പൂർണ്ണമായി സഹകരിച്ച് മുന്നോട്ടുപോകാനും പൊതുസഭയുടെ ഇരുപത്തൊന്നാം സെഷൻ മുതൽ പരിപാടികളിൽ പങ്കെടുക്കാനും തയ്യാറാണ്" എന്നറിയിച്ചു.
1966 സെപ്റ്റംബർ 28-ന് ഐക്യരാഷ്ട്രസഭ ഈ തീരുമാനം പരിഗണിച്ച് ഇന്തോനേഷ്യയുടെ പ്രതിനിധികളെ ഐക്യരാഷ്ട്രസഭയുടെ പരിപാടികളിൽ പങ്കെടുക്കാൻ ക്ഷണിച്ചു.
അംഗങ്ങളെ സസ്പെൻഡ് ചെയ്യുന്നതിനും പുറത്താക്കുന്നതിനും വകുപ്പുകളുണ്ടെങ്കിലും ഒരംഗം സ്വയമേവ എങ്ങനെ പുറത്തുപോകണം എന്നതുസംബന്ധിച്ച് ഐക്യരാഷ്ട്രസഭയുടെ ചാർട്ടറിൽ വ്യവസ്ഥകളൊന്നുമില്ല.
ലീഗ് ഓഫ് നേഷൻസിനെ ദുർബലപ്പെടുത്തിയത് ചുമതലകളിൽ നിന്ന് ഒഴിഞ്ഞുമാറാനും രാഷ്ട്രീയമായി വിലപേശാനും രാജ്യങ്ങൾ പിന്മാറ്റത്തെ ഉപയോഗിച്ചതായിരുന്നുവത്രേ.
ഇക്കാര്യത്തിൽ ഐക്യരാഷ്ട്ര സഭ എടുത്ത നിലപാട് നിയമപരമായി ശരിയല്ല എന്ന് ചൂണ്ടിക്കാണിക്കപ്പെട്ടിട്ടുണ്ട്.
നിരീക്ഷകപദവിയുള്ള രാജ്യങ്ങളും അംഗത്വമില്ലാത്ത രാജ്യങ്ങളും
ഐക്യരാഷ്ട്രസഭയിൽ സ്ഥിരം നിരീക്ഷകപദവിയുള്ള രാജ്യങ്ങളുമുണ്ട്.
വത്തിക്കാൻ നിയന്ത്രിക്കുന്ന ഹോളി സീക്ക് 1964 ഏപ്രിൽ 6 മുതൽ നിരീക്ഷകപദവിയുണ്ട്.
വോട്ടവകാശമൊഴികെയുള്ള അവകാശങ്ങൾ വത്തിക്കാന് 2004 ജൂലൈ 1-ന് ലഭിക്കുകയുണ്ടായി.
ധാരാളം രാജ്യങ്ങൾക്ക് ഐക്യരാഷ്ട്രസഭയിൽ പ്രവേശനം നൽകുന്നതിനുമുൻപ് നിരീക്ഷകപദവി നൽകിയിട്ടുണ്ട്.
സ്വിറ്റ്സർലാന്റാണ് ഏറ്റവും അടുത്തകാലത്ത് അംഗത്വം നേടിയ നിരീക്ഷകരാജ്യം.
2002-ലാണ് സ്വിറ്റ്സർലാന്റിന് ഐക്യരാഷ്ട്രസഭയിൽ അംഗത്വം ലഭിച്ചത്.
പാലസ്തീൻ വിമോചനസംഘടനയ്ക്ക് 1974 നവംബർ 22-ന് നിരീക്ഷകപദവി ലഭിച്ചു.
1988 നവംബർ 15-ന് പാലസ്തീൻ രാജ്യപ്രഖ്യാപനം നടത്തിയതു കണക്കിലെടുത്ത് ഐക്യരാഷ്ട്രസംഘടനയുടെ പൊതുസഭ പാലസ്തീൻ ലിബറേഷൻ ഓർഗനൈസേഷൻ എന്ന പ്രയോഗത്തിനു പകരം പാലസ്തീൻ എന്ന് ഔദ്യോഗികമായി ഉപയോഗിക്കാൻ തീരുമാനിച്ചു.
അംഗരാജ്യമല്ലാത്ത അസ്തിത്വം (non-member entity) എന്നതാണ് ഇപ്പോൾ പാലസ്തീന്റെ ഐക്യരാഷ്ട്രസഭയിലെ സ്ഥാനം.
പാലസ്തീൻ പ്രദേശങ്ങളെ ഐക്യരാഷ്ട്രസഭ അധിനിവേശത്തിലിരിക്കുന്ന പാലസ്തീൻ പ്രദേശം എന്നാണ് വിവക്ഷിക്കുന്നത്.
2011 സെപ്റ്റംബർ 23-ന് പാലസ്തീനിയൻ ദേശീയ അതോറിറ്റിയുടെ പ്രസിഡന്റ് മെഹമൂദ് അബ്ബാസ് അംഗത്വത്തിനായുള്ള പാലസ്തീന്റെ അപേക്ഷ ഐക്യരാഷ്ട്രസഭയുടെ സെക്രട്ടറി ജനറൽ ബാൻ കി മൂണിന് സമർപ്പിച്ചു.
ഇക്കാര്യത്തിലുള്ള വോട്ടെടുപ്പ് നീട്ടിവയ്ക്കുകയാണുണ്ടായത്.
2011 ഒക്ടോബർ 31-ന് യുനസ്കോയുടെ പൊതുസഭ പാലസ്തീനെ അംഗമാക്കാനുള്ള തീരുമാനം വോട്ടെടുപ്പിലൂടെ പാസാക്കി.
ഐക്യരാഷ്ട്രസഭയിലെ 130 അംഗരാജ്യങ്ങൾ പാലസ്തീനെ അംഗീകരിക്കുന്നുണ്ട്.
യൂറോപ്യൻ യൂണിയന്റെ സ്ഥാപനമായ യൂറോപ്യൻ കമ്മീഷന് 1974-ൽ 3208-ആം പ്രമേയത്തിലൂടെ അംഗത്വം നൽകുകയുണ്ടായി.
ഇതിന് വോട്ടുചെയ്യാനും സ്ഥാനാർത്ഥികളെ നിർദ്ദേശിക്കാനുമുള്ള അവകാശമൊഴിച്ച് മറ്റവകാശങ്ങൾ എ/ആർഇഎസ്/65/276 എന്ന പ്രമേയം വഴി 2011 മേയ് 10-ന് നൽകുകയുണ്ടായി.
രാജ്യമല്ലെങ്കിലും 50-ലധികം ഉഭയകക്ഷി ഉടമ്പടികളിലേർപ്പെട്ടിട്ടുള്ള ഒരേയൊരു കൂട്ടായ്മ യൂറോപ്യൻ യൂണിയനാണ്.
വെസ്റ്റേൺ സഹാറയുടെ പരമാധികാരം മൊറോക്കോയും പോലിസാരിയോ ഫ്രണ്ടും തമ്മിൽ തർക്കത്തിലിരിക്കുകയാണ്.
ഈ പ്രദേശത്തിന്റെ ഭൂരിഭാഗവും മൊറോക്കോയുടെ നിയന്ത്രണത്തിലാണ്.
ബാക്കി ഭാഗം പോലിസാരിയോ ഫ്രണ്ട് പ്രഖ്യാപിച്ച രാജ്യമായ സഹ്രാവി അറബ് ഡെമോക്രാറ്റിക് റിപ്പബ്ലിക്കിന്റെ നിയന്ത്രണത്തിലുമാണ്.
പടിഞ്ഞാറൻ സഹാറ സ്വയംഭരണാവകാശമില്ലാത്ത പ്രദേശങ്ങളുടെ പട്ടികയിലാണ് ഐക്യരാഷ്ട്രസഭ പെടുത്തിയിരിക്കുന്നത്.
കുക്ക് ദ്വീപുകൾ , നിയുവേ എന്നിവ ന്യൂസിലാന്റിന്റെ അധീനതയിലുള്ള രാജ്യങ്ങളാണ്.
ഇവ ഐക്യരാഷ്ട്രസഭയിൽ അംഗങ്ങളല്ലെങ്കിലും സംഘടനയുടെ പ്രത്യേക ഏജൻസികളിൽ അംഗങ്ങളാണ്.
ഉദാഹരണത്തിന് ലോകാരോഗ്യസംഘടന യുനെസ്കോ , എന്നിവ.
ഈ രാജ്യങ്ങൾ യുനൈറ്റഡ് നേഷൻസ് ഫ്രേംവർക്ക് കൺവെൻഷൻ ഓൺ ക്ലൈമറ്റ് ചേഞ്ച് , യുനൈറ്റഡ് നേഷൻസ് കൺ‌വെൻഷൻ ഓൺ ദി ലോ ഓഫ് ദി സീ പോലുള്ള അന്താരാഷ്ട്ര ഉടമ്പടികളിലും അംഗമാണ്.
ഇവയെ അംഗത്വമില്ലാത്ത രാജ്യങ്ങളായാണ് കണക്കാക്കുന്നത്.
ഇവയും കാണുക ഐക്യരാഷ്ട്രസഭയുടെ വികാസം ലീഗ് ഓഫ് നേഷൻസിലെ അംഗങ്ങൾ ഐക്യരാഷ്ട്രസഭയിലെ സ്ഥിരം പ്രതിനിധികളുടെ പട്ടിക സ്വയംഭരണാവകാശമില്ലാത്ത പ്രദേശങ്ങളുടെ ഐക്യരാഷ്ട്രസഭാ പട്ടിക അവലംബം പുറത്തേയ്ക്കുള്ള കണ്ണികൾ Wikimedia Commons has media related to ഐക്യരാഷ്ട്രസഭയിലെ അംഗരാജ്യങ്ങൾ .
ഐക്യരാഷ്ട്രസഭ ഐക്യരാഷ്ട്രസഭയുടെ അംഗത്വത്തെപ്പറ്റി ഐക്യരാഷ്ട്രസഭയിലെ അംഗരാജ്യങ്ങൾ 1945 മുതൽ ഇപ്പോൾ വരെ ഐക്യരാഷ്ട്രസഭയിലെ അംഗത്വത്തിലുണ്ടായ വളർച്ച ഐക്യരാഷ്ട്രസഭയിലെ അംഗരാജ്യങ്ങളുടെ റിക്കോർഡ്
ഐക്യരാഷ്ട്രസഭയുടെ സെക്രട്ടറി ജനറൽ ഇംഗ്ലീഷ് വിലാസം https://ml.wikipedia.org/wiki/Secretary-General_of_the_United_Nations
ഐക്യരാഷ്ട്രസഭയുടെ സെക്രട്ടേറിയറ്റിന്റെ തലവനാണ് സെക്രട്ടറി ജനറൽ .
രക്ഷാസമിതിയുടെ ശുപാർശയനുസരിച്ച് പൊതുസഭയാണ് സെക്രട്ടറി ജനറലിനെ നിയമിക്കുന്നത്.
ഐക്യരാഷ്ട്രസഭയുടെ മുഖ്യ ഭരണാധികാരിയും വക്താവുമാണ് സെക്രട്ടറി ജനറൽ.
അദ്ദേഹത്തെ സഹായിക്കാൻ അണ്ടർ സെക്രട്ടറി, ജനറൽമാർ, ഡെപ്യൂട്ടി സെക്രട്ടറി ജനറൽ എന്നിവരുണ്ട്.
ഐക്യരാഷ്ട്രസഭയുടെ ഇപ്പോഴത്തെ സെക്രട്ടറി ജനറൽ അന്റോണിയോ ഗുട്ടറസ്സ് .
2017 ജനുവരി 1-ന് ബാൻ കി മൂണിൻറെ പിൻ‌ഗാമിയായി ഈ സ്ഥാനത്ത് ചുമതലയേറ്റു.
സെക്രട്ടറി ജനറൽമാർ സെക്രട്ടറി ജനറൽമാർ നം.
പേര് രാജ്യം മുതൽ വരെ കുറിപ്പ് 1 ട്രിഗ്വെ ലീ നോർവെ 2 ഫെബ്രുവരി 1946 10 നവംബർ 1952 രാജി വച്ചു 2 ഡാഗ് ഹാമർഷോൾഡ് സ്വീഡൻ 10 ഏപ്രിൽ1953 18 സെപ്റ്റംബർ 1961 പദവിയിലിരിക്കെ മരണപ്പെട്ടു 3 ഊതാൻറ് ബർമ 30 നവംബർ 1961 31 ഡിസംബർ 1971 ഏഷ്യയിൽ നിന്നുള്ള ആദ്യ സെക്രട്ടറി  ജനറൽ 4 ഡോ. കുൾട്ട് വാൾസ് ഹൈം ഓസ്ട്രിയ 1 ജനുവരി 1972 31 ഡിസംബർ 1981 5 ജാമിയർ പരസ് ഡിക്വയർ പെറു ജനുവരി 1982 31 ഡിസംബർ 1991 അമേരിക്കാനായിൽ നിന്നുള്ള ആദ്യ സെക്രട്ടറി  ജനറൽ 6 ഡോ. ബുത്രോസ് ബുത്രോസ് ഘാലി ഈജിപ്ത് 1 ജനുവരി 1992 31 ഡിസംബർ 1996 ആഫ്രിക്കയിൽ നിന്നുള്ള ആദ്യ സെക്രട്ടറി  ജനറൽ 7 കോഫി അന്നാൻ ഘാന 1 ജനുവരി 1997 31 ഡിസംബർ 2006 8 ബാൻ കി മൂൺ ദക്ഷിണ കൊറിയ 1 ജനുവരി 2007 31 ഡിസംബർ 2016 9 അന്റോണിയോ ഗുട്ടറസ്സ് പോർച്ചുഗൽ 1 ജനുവരി 2017 31 ഡിസംബർ 2022 അവലംബം ↑ ഐക്യരാഷ്ട്രസഭയുടെ സെക്രട്ടറി ജനറൽമാർ .
ഐക്യരാഷ്ട്രസഭയുടെ മനുഷ്യാവകാശഉടമ്പടി നിരീക്ഷണസമിതികൾ ഇംഗ്ലീഷ് വിലാസം https://ml.wikipedia.org/wiki/UN_Treaty_Bodies
മനുഷ്യാവകാശങ്ങളെ സംബന്ധിക്കുന്ന പത്ത് ഐക്യരാഷ്ട്രസഭ നിരീക്ഷണസമിതികളാണുള്ളത് .
സ്വതന്ത്രവിദഗ്ദ്ധർ ഉൾക്കൊള്ളുന്ന ഈ സമിതികളാണ് പ്രധാനപ്പെട്ട അന്താരാഷ്ട്ര മനുഷ്യാവകാശഉടമ്പടികളുടെ നിർവ്വഹണപ്രവർത്തനങ്ങൾ നിരീക്ഷിക്കുന്നത്.
ഈ സമിതികളിൽ ഉൾപ്പെട്ട വിദഗ്ദരെയെല്ലാം മനുഷ്യാവകാശങ്ങളെ സംബന്ധിച്ച അവരുടെ വൈദഗ്ദ്യത്തിന്റെ അടിസ്ഥാനത്തിൽ, അംഗരാജ്യങ്ങളാണ് നിർദ്ദേശിക്കുകയും തിരഞ്ഞെടുക്കുകയും ചെയ്യുന്നത്.
നാലു വർഷമാണ് ഈ വിദഗ്ദരുടെ സേവന കാലാവധി.
മനുഷ്യാവകാശസമിതി(സി സി പി ആർ) , പൊതു-രാഷ്ട്രീയ അവകാശങ്ങൾക്കുള്ള അന്താരാഷ്ടഉടമ്പടി-1966യുടേയും അതിന്റെ ഐച്ഛിക പെരുമാറ്റചട്ടങ്ങളുടേയും നിർവഹണമാണ് നിരീക്ഷിക്കുന്നത്
സാമ്പത്തിക, സാമൂഹിക, സാംസ്കാരിക അവകാശങ്ങൾക്കായുള്ള സമിതി(സി ഇ എസ് സി ആർ) , സാമ്പത്തിക, സാമൂഹിക, സാംസ്കാരിക അവകാശങ്ങൾക്കായുള്ള അന്താരാഷ്ട്രഉടമ്പടി-1966യുടെ നിർവഹണമാണ് നിരീക്ഷിക്കുന്നത്.
വംശീയവിവേചനത്തിന്റെ നിരാകരണത്തിനായുള്ള സമിതി(സി ഇ ആർ ഡി) , എല്ലാതരത്തിലുമുള്ള വംശീയവിവേചനത്തിന്റെ നിരാകരണത്തിനായുള്ള അന്താരാഷ്ട്രഉടമ്പടി-1965 യുടെ നിർവഹണം നിരീക്ഷിക്കുന്നു
സ്ത്രീകൾക്കെതിരായ വിവേചനത്തിന്റെ നിരാകരണത്തിനായുള്ള സമിതി(സി ഇ ഡി എ ഡബ്ല്യു) , സ്ത്രീകൾക്കെതിരായ എല്ലാതരത്തിലുള്ള വിവേചനത്തിന്റെയും നിരാകരണത്തിനായുള്ള ഉടമ്പടി-1979 യുടേയും അതിന്റെ ഐച്ഛികപെരുമാറ്റചട്ടത്തിന്റേയും നിർവഹണപ്രവർത്തനങ്ങൾ നിരീക്ഷിക്കുന്നു
പീഡനങ്ങൾക്കെതിരായ സമിതി(സി എ റ്റി) , പീഡനം, ക്രൂരവും മനുഷ്യത്വഹീനവും അപമാനകരവുമായ മറ്റു പെരുമാറ്റങ്ങൾ എന്നിവയ്ക്കെതിരായ ഉടമ്പടി-1984 യുടെ നിർവഹണം നിരീക്ഷിക്കുന്നു
കുട്ടിയുടെ അവകാശങ്ങൾക്കായുള്ള സമിതി(സി ആർ സി) , കുട്ടിയുടെ അവകാശങ്ങൾക്കായുള്ള ഉടമ്പടി-1989യുടേയും അതിന്റെ ഐച്ഛികപെരുമാറ്റചട്ടങ്ങളുടേയും(2000) നിർവഹണമേൽനോട്ടം നടത്തുന്നു
കുടിയേറ്റത്തൊഴിലാളികൾക്കായുള്ള സമിതി(സി എം ഡബ്ല്യു ) , കുടിയേറ്റത്തൊഴിലാളികളുടേയും അവരുടെ കുടുംബാംഗങ്ങളുടേയും അവകാശസംരക്ഷണത്തിനായുള്ള അന്താരാഷ്ട്രഉടമ്പടി-1990 യുടെ നിർവഹണമേൽനോട്ടം വഹിക്കുന്നു.
ഭിന്നശേഷിയുള്ളവരുടെ അവകാശങ്ങൾക്കു വേണ്ടിയുള്ള സമിതി , ഭിന്നശേഷിയുള്ളവരുടെ അവകാശങ്ങൾക്കായുള്ള ഐക്യരാഷ്ട്രഉടമ്പടി-2006 യുടെ പ്രവർത്തനങ്ങളെ നിരീക്ഷിക്കുന്നു
നിർബന്ധിത പലായനത്തിനെ സംബന്ധിച്ച സമിതി(സി ഇ ഡി) , എല്ലാ വ്യക്തികൾക്കും നിർബന്ധിതപലായനത്തിൽ നിന്നുള്ള സംരക്ഷണം നൽകുന്നതിനായുള്ള അന്താരാഷ്ട്രഉടമ്പടി - 2006യുടെ പ്രവർത്തനം നിരീക്ഷിക്കുന്നു
പീഡനം, ക്രൂരവും മനുഷ്യത്വഹീനവും അപമാനകരവുമായ മറ്റു പെരുമാറ്റങ്ങളും ശിക്ഷയും എന്നിവയുടെ നിരാകരണത്തിനായുള്ള ഐക്യരാഷ്ട്രഉപസമിതി, പീഡനങ്ങൾക്കെതിരായ ഉടമ്പടിയുടെ ഐച്ഛികപെരുമാറ്റചട്ടത്തിനെ തുടർന്ന് സ്ഥാപിച്ചതാണ്.
ഈ സമിതി, ക്രൂരവും മനുഷ്യത്വഹീനവും അപമാനകരവുമായ പ്രവർത്തനങ്ങൾ ശിക്ഷ എന്നിവയും പീഡനങ്ങളും ഒഴിവാക്കുന്നതിനായി തടവുകേന്ദ്രങ്ങൾ സന്ദർശിക്കുന്നതിനായാണ് രൂപീകരിച്ചത്.
എന്റെ സൂര്യപുത്രിക്ക് ഇംഗ്ലീഷ് വിലാസം https://ml.wikipedia.org/wiki/Ente_Sooryaputhrikku
ഫാസിൽ സംവിധാനം ചെയ്ത് 1991 -ൽ പുറത്തിറങ്ങിയ മലയാളചലച്ചിത്രമാണ് എന്റെ സൂര്യപുത്രിക്ക് .
സുരേഷ് ഗോപി , അമല , ശ്രീവിദ്യ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
അഭിനയിച്ചവർ സുരേഷ് ഗോപി എം.ജി. സോമൻ അമല ശ്രീവിദ്യ ഗാനങ്ങൾ # ഗാനം പാടിയവർ ദൈർഘ്യം 1.
"ആലാപനം" കെ.എസ്. ചിത്ര , കെ.ജെ. യേശുദാസ് , പി. സുശീല 2.
"ആലാപനം" കെ.ജെ. യേശുദാസ് 3.
"പൂന്തെന്നലോ" പി. സുശീല 4.
"രാക്കോലം" കെ.എസ്. ചിത്ര 5.
"രാപ്പാടിപ്പക്ഷിക്കൂട്ടം" കെ.എസ്. ചിത്ര 6.
"ശ്രീ ശിവസുത" പി. ലീല പുറത്തേക്കുള്ള കണ്ണികൾ Ente Sooryaputhrikku ഇന്റർനെറ്റ് മൂവി ഡാറ്റാബേസിൽ
എന്റെറോ വൈറസ്‌ 71 ഇംഗ്ലീഷ് വിലാസം https://ml.wikipedia.org/wiki/Enterovirus_71
കുട്ടികളിൽ മസ്തിഷ്ക്ക ജ്വരം (Cerebral  encephalitis) ഉണ്ടാക്കുന്ന എന്റെറോ വൈറസ്‌ 71 ( Enterovirus 71 -EV71), എന്റെറോവൈറുടെ (Enterovirudae) കുടുംബത്തിലെ ഒരു വ്യത്യസ്ത സിറം ഇനം (Serotype) വൈറസ് ആണ്.
( പിള്ളവാതം ഉണ്ടാക്കുന്ന പോളിയോ വൈറസും ഈ കുടുംബത്തിൽപ്പെടുന്നു.)  1969ൽ കാലിഫോർണിയയിൽകുട്ടികളിൽ മസ്തിഷ്ക്ക ജ്വരം ഉണ്ടാക്കുന്ന   ഈ വൈറസിനെ ആദ്യമായി കണ്ടെത്തി.
വൈറസിന്റെ മോളിക്കുലാർ ഘടന പൂർണമായി മനസ്സിലാക്കിയിട്ടില്ല.
എം- ആർ എൻ എ ലേഖിത കീമോകൈൻസ് (Chemokines) മാംസ്യത്തിനു നാശം ഉണ്ടാകുന്നതായി കാണപ്പെടുന്നു.
വൈറസ് ബാധ ഉണ്ടാകുന്ന എല്ലാവരിലും രോഗലക്ഷണങ്ങൾ പ്രകടമാകണമെന്നില്ല.
ചിലരിൽ വയറിളക്കം മാത്രമായിരിക്കും.
എന്നാൽ ഇപ്പോൾ കാണപ്പെട്ടത് വായറിളക്കത്തോടൊപ്പം  വായിലും കൈവെള്ളയിലും കാൽപ്പാദത്തിലും കുമിളകൾ ഉണ്ടാക്കുന്ന കൈ-കാൽ-വായ് രോഗം (Hand  foot  and  mouth  disease  :HFMD)  ആണ്   തന്മൂലം തലച്ചോറിന്റെ ആവരണത്തെ ബാധിച്ചു മസ്തിഷ്ക്ക ജ്വരം ഉണ്ടാക്കാം.
രോഗവ്യാപനം
രോഗബാധിതരുടെ ശരീരവിസർജ്യം കലർന്ന വെള്ളം, ഭക്ഷണം എന്നിവ ഉള്ളിൽ ചെന്നോ, രോഗിയുമായി അടുത്തിടപഴകുന്നതിലൂടെയോ വൈറസ് ബാധ ഉണ്ടാകാം.
ചെറുകുടലിൽ ഇവ വംശവർദ്ധന നടത്തി രോഗമുണ്ടാക്കുന്നു.
പത്തു വയസ്സിൽ താഴെ പ്രായമുള്ള കുട്ടികളിലാണ് രോഗം കൂടുതലായി ബാധിക്കുന്നത്.
ഈ വൈറസിനെതിരെ  ഫലപ്രദമായ ചികിത്സ ഇന്ന് ലഭ്യമല്ല.
വാക്സിനും ഇല്ല.
വാക്സിൻ-മരുന്ന് ഗവേഷണങ്ങൾ പുരോഗമിക്കുന്നു.
റിബാവിറിൻ (ribavirin) എന്ന മരുന്ന്  പരീക്ഷണത്തിൽ വിജയിച്ചിരിക്കുകയാണ്.
രോഗപ്രതിരോധം വ്യക്തി ശുചിത്വം പരിസര ശുചിത്വം.
ഈച്ചയെ ഇല്ലാതാക്കുക തണുത്തവ കഴിയ്ക്കരുത് വെട്ടിത്തിളച്ചാറിയ  വെള്ളം മാത്രം ഉപയോഗിക്കുക.
മലവിസർജനം സാനിട്ടറി കക്കൂസുകളിൽ മാത്രം .
രോഗം കേരളത്തിൽ
2011ഡിസംബറിൽ കേരളത്തിലെ മലപ്പുറം ജില്ലയിൽ കൊണ്ടോട്ടി - കുഴിമണ്ണ  എന്ന സ്ഥലത്ത്  11  മാസം പ്രായമുള്ള ഒരു കുഞ്ഞിനു എന്റെറോ വൈറസ്‌ 71 മൂലമുള്ള മസ്തിഷ്ക്ക ജ്വരം ബാധിച്ചതായി കണ്ടെത്തി.
ചൈന , സിംഗപൂർ , ഇന്തോനേഷ്യ തുടങ്ങിയ രാജ്യങ്ങളിൽ മാത്രം കണ്ടുവന്നിരുന്ന  എന്റെറോ വൈറസിന്റെ മറ്റു പല സീറോ ഇനങ്ങളേയും  എന്റെറോ വൈറസ്‌ 71നെത്തന്നെയും കേരളത്തിൽ കണ്ടെത്തിയിട്ടുണ്ട്.
പക്ഷെ ,എന്റെറോ വൈറസ്‌ 71  മൂലം മസ്തിഷ്ക്ക ജ്വരം ഉണ്ടാക്കുന്ന ഇനം കണ്ടെത്തിയത്  ആദ്യമാണെന്നാണ് മണിപ്പാൽ മെഡിക്കൽ കോളേജിലെ സൂക്ഷ്മജീവശാസ്ത്ര പരീക്ഷണശാല  മേധാവി വെളിപ്പെടുത്തിയത്.
അവലംബം 1 2 {{ cite journal }} : Unknown parameter | month= ignored ( help ) CS1 maint: multiple names: authors list ( link ) ↑ ↑ ↑ {{ cite journal }} : Unknown parameter | month= ignored ( help ) CS1 maint: multiple names: authors list ( link ) ↑ {{ cite journal }} :  CS1 maint: multiple names: authors list ( link ) CS1 maint: unflagged free DOI ( link ) ↑ {{ cite journal }} : Explicit use of et al. in: | author= ( help ) ; Unknown parameter | month= ignored ( help ) CS1 maint: multiple names: authors list ( link ) ↑ Enteroviris  71  in  Kerala - A report  in  Malayalamanorama  daily  dated  18 December  2011 പുറത്തേക്കുള്ള കണ്ണികൾ
എന്റോപ്റ്റിക് ഫിനോമിന ഇംഗ്ലീഷ് വിലാസം https://ml.wikipedia.org/wiki/Entoptic_phenomenon
ഉറവിടം കണ്ണിനുള്ളിൽ തന്നെയായ ഒരുതരം ദൃശ്യ പ്രതിഭാസങ്ങളാണ് എന്റോപ്റ്റിക് ഫിനോമിന എന്ന് അറിയപ്പെടുന്നത്.
ഹെൽംഹോൾട്ട്സിന്റെ വാക്കുകൾ ഉദ്ദരിച്ചാൽ "അനുയോജ്യമായ സാഹചര്യങ്ങളിൽ കണ്ണിൽ വീഴുന്ന പ്രകാശം കണ്ണിനുള്ളിൽ തന്നെ ചില വസ്തുക്കളെ ദൃശ്യമാക്കും. ഈ ധാരണകളെ എൻടോപ്റ്റിക്കൽ എന്ന് വിളിക്കുന്നു."
റെറ്റിനയിൽ പതിയുന്ന എന്റോപ്റ്റിക് ചിത്രങ്ങൾക്ക് ഭൌതിക അടിസ്ഥാനമുണ്ട്.
വിഷ്വൽ സിസ്റ്റം മൂലം ഉണ്ടാകുന്നതിനാൽ അവ ഒപ്റ്റിക്കൽ ഇല്ല്യൂഷനുകളിൽ നിന്ന് വ്യത്യസ്തമാണ്.
എന്റോപ്റ്റിക് ഇമേജുകൾ നിരീക്ഷകന്റെ സ്വന്തം കണ്ണിലെ പ്രതിഭാസങ്ങളാൽ സംഭവിക്കുന്നതിനാൽ ഒരു നിരീക്ഷകന് ഇതിനെക്കുറിച്ചുള്ള കാഴ്ചപ്പാട് മറ്റുള്ളവരുമായി പങ്കിടാൻ കഴിയില്ല.
ചില നിരീക്ഷകർ‌ക്ക് എളുപ്പത്തിൽ‌ കാണാൻ‌ കഴിയുന്ന എന്റോപ്റ്റിക് ഫിനോമിന മറ്റുള്ളവർക്ക് എളുപ്പത്തിൽ കാണാൻ‌ കഴിയെണമെന്നില്ല.
അതുപോലെ ചിലർക്ക് ചിലത് കാണാനേ കഴിഞ്ഞെന്നും വരില്ല.
വ്യക്തികൾ തമ്മിലുള്ള വ്യത്യാസവും രണ്ട് നിരീക്ഷകർക്ക് ഏതാണ്ട് സമാനമായ ഉത്തേജനം പങ്കിടാനുള്ള കഴിവില്ലായ്മയും കാരണം, ഈ പ്രതിഭാസങ്ങൾ മിക്ക വിഷ്വൽ സംവേദനങ്ങളിൽ നിന്നും വ്യത്യസ്തമാണ്.
അതിനാൽ തന്നെ ഒരു പൊതു ഉത്തേജനം കൊണ്ട് ഉൽ‌പാദിപ്പിക്കുന്ന ഒപ്റ്റിക്കൽ ഇല്ല്യൂഷനുകളിൽ നിന്നും തീർത്തും വ്യത്യസ്തമാണ് ഇവ.
എന്റോപ്റ്റിക്കൽ ഇഫക്റ്റുകളുടെ ചില ഉദാഹരണങ്ങളിൽ ഇവ ഉൾപ്പെടുന്നു: ഫ്ലോട്ടേഴ്സ് ചിത്രീകരണം പുർകിഞ്ചെ ട്രീ ചിത്രീകരണം ഫ്ലോട്ടറുകൾ അല്ലെങ്കിൽ മസ്‌കേ വോളിട്ടന്റെ: വെളുത്ത പ്രതലത്തിലും ഭിത്തിയിലും മറ്റും നോക്കുമ്പോൾ, ദൃശ്യമണ്ഡലത്തിൽ ഉടനീളം ഒഴുകിനടക്കുന്നതുപോലെ തോന്നുന്ന ചെറിയ ഇരുണ്ട ആകൃതികളാണ് ഫ്ലോട്ടറുകൾ എന്ന് അറിയപ്പെടുന്നത്.
അവ പാടുകൾ‌, നൂലുകൾ‌, ചിലന്തിവലകൾ, മുത്തുകൾ കോർത്തത്‌ പോലെ എന്നിങ്ങനെ പല രൂപത്തിൽ കാണാനാകും.
കണ്ണിനുള്ളിലെ റെറ്റിനയ്ക്ക് മുന്നിൽ വിട്രിയസ് ദ്രാവകത്തിൽ ഉള്ള ചില വസ്തുക്കളുടെ (കോശങ്ങളും മറ്റും) നിഴൽ ചിത്രങ്ങളാണ് അവ.
ചിലത് ഓസ്മോട്ടിക് മർദ്ദം കാരണം വീർത്ത ഒറ്റപ്പെട്ട ചുവന്ന രക്താണുക്കളോ ചുവന്ന രക്താണുക്കളുടെ ചങ്ങലകളോ ആയിരിക്കാം; ഇവയ്‌ക്ക് ചുറ്റും ഡിഫ്രാക്ഷൻ പാറ്റേണുകൾ കാണാൻ സാധിക്കും.
മറ്റുള്ളവ "വിട്രിയസ് ജെല്ലിന്റെ പ്രോട്ടീനുകളുടെ കോഗ്യുല, എംബ്രിയോണിക് അവശിഷ്ടങ്ങൾ, അല്ലെങ്കിൽ വിട്രിയസിനുള്ളിൽ ദ്രാവകത്തിന്റെ പോക്കറ്റുകളിൽ നിലനിൽക്കുന്ന ക്ലോക്കറ്റ്സ് കനാലിന്റെ മതിലുകൾക്ക് ചുറ്റുമുള്ള ഉദ്വമനം" എന്നിവയുമാകാം.
ആദ്യത്തെ രണ്ട് തരം ഫ്ലോട്ടറുകൾ ഫോവിയയിൽ (കാഴ്ചയുടെ കേന്ദ്രം) കൂടുതലായി കാണാം, അതിനാൽ ഒരു വ്യക്തി പുറകോട്ട് കിടന്ന് മുകളിലേക്ക് നോക്കുമ്പോൾ ഇവ കൂടുതൽ ദൃശ്യമാകും.
ഫ്ലോട്ടറുകൾക്ക് പലപ്പോഴും ചികിത്സ ആവശ്യമില്ല.
എന്നാൽ ചിലപ്പോൾ ഫ്ലോട്ടറുകൾ കൂടുതൽ ഗുരുതരമായ കണ്ണിന്റെ അവസ്ഥയുടെ അടയാളമായും സംഭവിക്കാം.
ബ്ലൂ ഫീൽഡ് എന്റോപ്റ്റിക് ഫിനോമിനൺ: വിഷ്വൽ ഫീൽഡിലെ ചെറിയ വരകളിലൂടെ അതിവേഗം നീങ്ങുന്ന ചെറിയ തിളക്കമുള്ള പുള്ളിക്കുത്തുകൾ പോലെ തോന്നുന്ന ഒരു പ്രതിഭാസമാണ് ഇത്.
ശുദ്ധമായ നീല വെളിച്ചത്തിന്റെ ഒരു ഫീൽഡിനെതിരെ നോക്കുമ്പോൾ ഇത് വളരെ ശ്രദ്ധേയമാണ്, കൂടാതെ റെറ്റിനയ്ക്ക് മുന്നിലുള്ള കാപ്പിലറികളിൽ വെളുത്ത രക്താണുക്കൾ നീങ്ങുന്നതുമാണ് ഇത് സംഭവിക്കുന്നത്.
വെളുത്ത കോശങ്ങൾ ചുവന്ന രക്താണുക്കളേക്കാൾ വലുതാണ്, ഒരു കാപ്പിലറിയുടെ വ്യാസത്തേക്കാൾ വലുതായിരിക്കും, അതിനാൽ യോജിക്കുന്ന രീതിയിൽ രൂപഭേദം വരുത്തണം.
ഒരു വലിയ, രൂപഭേദം സംഭവിച്ച വെളുത്ത രക്താണുക്കൾ ഒരു കാപ്പിലറിയിലൂടെ കടന്നുപോകുമ്പോൾ, അതിനുമുന്നിൽ ഒരു ഇടം തുറക്കുകയും ചുവന്ന രക്താണുക്കൾ പിന്നിലേക്ക് ചിതറുകയും ചെയ്യുന്നു.
ഇരുണ്ട വാലുകളാൽ പ്രകാശത്തിന്റെ ഡോട്ടുകൾ ചെറുതായി നീളമേറിയതായി കാണപ്പെടുന്നു.
പ്ലെയിൻ അല്ലെങ്കിൽ വൃത്താകൃതിയിൽ ധ്രുവീകരിക്കപ്പെട്ട നീല വെളിച്ചത്തിന്റെ ഒരു ഘടകം ഉള്ള ഒരു ഫീൽഡ് തലം കാണുമ്പോൾ കാണപ്പെടുന്ന വളരെ സൂക്ഷ്മമായ ബൂട്ടി അല്ലെങ്കിൽ മണിക്കൂർഗ്ലാസ് ആകൃതിയിലുള്ള പാറ്റേണാണ് ഹൈഡിംഗർസ് ബ്രഷ്.
ആകാശപ്രകാശത്തിന്റെ സ്വാഭാവിക ധ്രുവീകരണം മൂലം ചില നിരീക്ഷകർക്ക് ഇത് നീലാകാശത്ത് നോക്കുമ്പോൾ കാണാൻ കഴിയും.
വെളിച്ചം എല്ലാം നീലനിറമാണെങ്കിൽ, അത് ഇരുണ്ട നിഴലായി കാണപ്പെടും; പ്രകാശം പൂർണ്ണ സ്പെക്ട്രമാണെങ്കിൽ, അത് മഞ്ഞയായി കാണപ്പെടും.
ഫോവിയയിലെ പിഗ്മെന്റ് തന്മാത്രകൾ നീല ധ്രുവീകരിക്കപ്പെട്ട പ്രകാശത്തെ കൂടുതൽ സ്വാംശീകരിക്കുന്നതാണ് ഇതിന് കാരണം.
കോർണിയയുടെ മുൻ‌ഭാഗത്തെയും പിൻ‌ഭാഗത്തെയും ഉപരിതലത്തിൽ നിന്നും ലെൻസിന്റെ മുൻ‌ഭാഗത്തും പിൻ‌ഭാഗത്തും നിന്നുള്ള പ്രതിഫലനങ്ങളാണ് പുർ‌കിഞ്ചെ ചിത്രങ്ങൾ.
ഈ നാല് പ്രതിഫലനങ്ങൾ എന്റോപ്റ്റിക് അല്ല.
ഒരാളുടെ കണ്ണിലേക്ക് നോക്കുന്ന നിരീക്ഷകന് ഇത് കാണാൻ കഴിയും.
ലെൻസിന്റെ പിൻഭാഗത്ത് നിന്ന്  പ്രതിഫലിക്കുന്ന പ്രകാശം തുടർന്ന് കോർണിയയുടെ മുൻ ഉപരിതലത്തിൽ നിന്ന് പ്രതിഫലിച്ച് റെറ്റിനയിൽ ഫോക്കസ് ചെയ്യാമെന്നും ബെക്കർ വിവരിച്ചു.
റെറ്റിന, ഇത് വളരെ മങ്ങിയതും വിപരീതമായും കാണാം.
ആറാമത്തെ ഇമേജ് എന്നാണ് ഷ്ചെർണിംഗ് ഇതിനെ വിശേഷിപ്പിക്കുന്നത് (ലെൻസിന്റെയും കോർണിയയുടെയും മുൻ ഉപരിതലങ്ങളിൽ നിന്നുള്ള പ്രതിഫലനങ്ങളിലൂടെയാണ് അഞ്ചാമത്തെ ചിത്രം രൂപം കൊള്ളുന്നത്).
അത് കാണുന്നതിന്, ഒരാൾ ഇരുണ്ട മുറിയിൽ ഒരു കണ്ണ് അടച്ചിരിക്കണം.
തുറന്ന കണ്ണിന് മുമ്പിൽ ഒരു പ്രകാശം മുന്നോട്ടും പിന്നോട്ടും നീക്കുമ്പോൾ നേരെ നേരെ നോക്കണം.
അപ്പോൾ ആറാമത്തെ പുർകിഞ്ചെ ചിത്രം ഒരു മങ്ങിയ ചിത്രമായി വിപരീത ദിശയിലേക്ക് നീങ്ങുന്നതായി കാണണം.
സ്വയം കാണാൻ കഴിയുന്ന സ്വന്തം കണ്ണിലെ റെറ്റിന രക്തക്കുഴലുകളുടെ ഒരു ചിത്രമാണ് പുർകിഞെ ട്രീ.
1823 ൽ പുർകിഞെ ആണ് ഇത് ആദ്യമായി വിവരിച്ചത്.
റെറ്റിനയിലെ രക്തക്കുഴലുകളുടെ നിഴൽ മൂലം ഉണ്ടാകുന്ന ഒരു സ്കോട്ടോമയാണ് ഇത്.
ഇത് ഒരു മരത്തിന്റെ ശാഖകൾ പോലെ അന്ധബിന്ദുവിൽ നിന്ന് നീണ്ടുനിൽക്കുന്നതായി കാണപ്പെടുന്നു.
അടഞ്ഞ കൺപോളകൾക്ക് മുകളിലൂടെ പെൻലൈറ്റ്
മെല്ലെ ചലിപ്പിക്കുമ്പോൾ അല്ലെങ്കിൽ സ്ക്ലെറയിലൂടെ ഫണ്ടസ് പ്രകാശിപ്പിക്കുമ്പോൾ അല്ലെങ്കിൽ വിഷ്വൽ ഫീൽഡ് പ്ലോട്ട് ചെയ്യുമ്പോൾ മാത്രമേ ഇത് കാണാൻ കഴിയുകയുള്ളൂ.
പുർകിഞ്ചെ ബ്ലൂ ആർക്സ്: ഇത് റെറ്റിനയിലെ ഫോവിയയിൽ പ്രകാശം കേന്ദ്രീകരിക്കുന്ന ബിന്ദുവിൽനിന്നും ഒപ്റ്റിക് ഡിസ്കിലേക്ക് സിഗ്നലുകൾ അയയ്ക്കുന്ന ഞരമ്പുകളുടെ പ്രവർത്തനവുമായി ബന്ധപ്പെട്ടിരിക്കുന്നു.
ഇത് കാണുന്നതിന്, ഇരുണ്ട മുറിയിൽ ഡാർക്ക് അഡാപ്റ്റേഷന് ശേഷം (ഇരുട്ടിനോടുള്ള കണ്ണിന്റെ പൊരുത്തപ്പെടൽ) ഒരു ചെറിയ ചുവന്ന വെളിച്ചത്തിന്റെ വലതുവശത്ത് 30 സെക്കൻഡ് നേരം വലത് കണ്ണ് (ഇടത് കണ്ണ് അടച്ച്) കൊണ്ട് നോക്കേണ്ടതുണ്ട്.
ഇങ്ങനെ ചെയ്താൽ മങ്ങിയ രണ്ട് നീല ആർക്കുകൾ വെളിച്ചത്തിൽ നിന്ന് ആരംഭിച്ച് ഇരുണ്ട സ്ഥലത്തേക്ക് പോകുന്നത് കാണാം.
വെളിച്ചം കണ്ണിലേക്ക് പ്രവേശിക്കാതെ തന്നെ പ്രകാശം കാണുന്നത് പോലെ തോന്നുന്നതാണ് ഫോസ്ഫീൻ എന്ന് അറിയപ്പെടുന്നത്, ഉദാഹരണത്തിന് അടഞ്ഞ കണ്ണുകളിൽ അമർത്തിയാൽ ഫ്ലാഷുകളും നിറങ്ങളും പോലെ കാണപ്പെടാം.
കണ്പീലികൾ കണ്ണിന്റെ ഭാഗമായി കണക്കാക്കിയാൽ എൻടോപ്റ്റിക്കൽ ആകാവുന്ന ഒരു പ്രതിഭാസമാണ് കൺപീലികളിലൂടെ പ്രകാശത്തിന് വിഭംഗനം സംഭവിക്കുന്നത്.
ഈ പ്രതിഭാസം ഇരുണ്ട മങ്ങിയ വരകള് കടന്നുപോകുന്ന ഒന്നോ അതിലധികമോ ലൈറ്റ് ഡിസ്കുകളായി കാണാം, ഓരോന്നിനും സ്പെക്ട്രൽ നിറത്തിന്റെ അരികുകൾ ഉണ്ട്.
പ്യൂപ്പിളിന്റെ വൃത്താകൃതിയിലുള്ള അപ്പർച്ചർ ആണ് ഡിസ്കിന്റെ ആകൃതി നൽകുന്നത്.
അവലംബം ഉറവിടങ്ങൾ Jan E. Purkyně, 1823: Beiträge zur Kenntniss des Sehens in Subjectiver Hinsicht in Beobachtungen und Versuche zur Physiologie der Sinne , In Commission der JG Calve'schen Buchhandlung, Prag.
H. von Helmholtz, Handbuch der Physiologischen Optik, "Helmholtz's Treatise on Physiological Optics, Translated from the Third German Edition, ed. ജെയിംസ് പിസി സൗത്താൽ; 1925; ഒപ്റ്റിക്കൽ സൊസൈറ്റി ഓഫ് അമേരിക്ക. ലിയോനാർഡ് സുസ്‌നെ, 1990: അനോമലിസ്റ്റിക് സൈക്കോളജി: എ സ്റ്റഡി ഓഫ് മാജിക്കൽ തിങ്കിംഗ് ; ലിയ; ബെക്കർ, ഒ., 1860, “ഉബർ വഹർനെഹ്‌മംഗ് ഐൻസ് റിഫ്ലെക്‌സ്‌ബിൽഡ്‌സ് ഇം ഐജെനെൻ ഓജ് [നിങ്ങളുടെ സ്വന്തം കണ്ണിൽ പ്രതിഫലിക്കുന്ന ഒരു ചിത്രത്തെക്കുറിച്ചുള്ള ധാരണ],” വീനർ മെഡിസിനിഷെ വോചെൻസ്‌ക്രിഫ്റ്റ്, pp. 670 672 684 688. M. Tscherning, 1920, Physiologic Optics ; മൂന്നാം പതിപ്പ്, (സി. വെയ്‌ലാൻഡിന്റെ ഇംഗ്ലീഷ് വിവർത്തനം). ഫിലാഡൽഫിയ: കീസ്റ്റോൺ പബ്ലിഷിംഗ് കമ്പനി pp. 55–56. വൈറ്റ്, ഹാർവി ഇ., ആൻഡ് ലെവറ്റിൻ, പോൾ, 1962, "'ഫ്ലോട്ടേഴ്സ്' ഇൻ ദി ഐ," സയന്റിഫിക് അമേരിക്കൻ, വാല്യം. 206, നമ്പർ 6, ജൂൺ, 1962, പേജ്. 199 127. ഡ്യൂക്ക് എൽഡർ, WS (ed.), 1962, സിസ്റ്റം ഓഫ് ഒഫ്താൽമോളജി, വാല്യം 7, ദി ഫൗണ്ടേഷൻസ് ഓഫ് ഒഫ്താൽമോളജി: ഹെറിഡിറ്റി പാത്തോളജി ഡയഗ്നോസിസ് ആൻഡ് തെറാപ്പിറ്റിക്സ്, സെന്റ് ലൂയിസ്, ദി സിവി മോസ്ബി കമ്പനി. p450. സ്നോഡർലി, ഡിഎം, വെയ്ൻഹോസ്, ആർഎസ്, ചോയി, ജെസി (1992). മക്കാക്ക് കുരങ്ങുകളുടെ സെൻട്രൽ റെറ്റിനയിലെ ന്യൂറൽ-വാസ്കുലർ ബന്ധങ്ങൾ (മക്കാക്ക ഫാസികുലറിസ്). ജേണൽ ഓഫ് ന്യൂറോസയൻസ്, 12(4), 1169-1193. ഓൺലൈനിൽ ലഭ്യമാണ്: http://www.jneurosci.org/cgi/reprint/12/4/1169.pdf . സിൻക്ലെയർ, എസ്എച്ച്, അസർ-കവാനാഗ്, എം., സോപ്പർ, കെഎ, ടുമ, ആർഎഫ്, മെയ്റോവിറ്റ്സ്, എച്ച്എൻ (1989). nvestigation of the source of the blue field entoptic phenomenon (ബ്ലൂ ഫീൽഡ് എന്റോപ്റ്റിക് പ്രതിഭാസത്തിന്റെ ഉറവിടത്തെക്കുറിച്ചുള്ള അന്വേഷണം). ഇൻവെസ്റ്റിഗേറ്റീവ് ഒഫ്താൽമോളജി വിഷ്വൽ സയൻസ്, 30(4), 668-673. ഓൺലൈനിൽ ലഭ്യമാണ്: http://www.iovs.org/ . ഗൈൽസ് സ്കീ ബ്രിൻഡ്ലി, ഫിസിയോളജി ഓഫ് റെറ്റിന ആൻഡ് വിഷ്വൽ പാത്ത്വേ, 2nd ed. (എഡ്വേർഡ് ആർനോൾഡ് ലിമിറ്റഡ്, ലണ്ടൻ, 1970), pp. 140-141. ബിൽ റീഡ്, "ഹൈഡിംഗർസ് ബ്രഷ്," ഫിസിക്സ് ടീച്ചർ, വാല്യം. 28, പേ. 598 (ഡിസം. 1990). വാക്കർ, ജെ., 1984, "How to stop a spinning object by humming and perceive curious blue arcs around the light (വെളിച്ചത്തിന് ചുറ്റുമുള്ള കൗതുകകരമായ നീല ചാപങ്ങൾ മൂളിക്കൊണ്ട് കറങ്ങുന്ന വസ്തുവിനെ എങ്ങനെ നിർത്താം)," സയന്റിഫിക് അമേരിക്കൻ, ഫെബ്രുവരി, വാല്യം.
250, നമ്പർ 2, പേജ്.
136 138, 140, 141, 143, 144, 148.
പുറം കണ്ണികൾ MeSH Entoptic+Vision Picture of the entoptic phenomenon: Vitreous Floaters ( PDF file, requires an Acrobat Reader or plugin) Diagram of entoptic subjective visual phenomena Video describing history and science of first entoptic viewing technique Video describing history and science of second entoptic viewing technique The Relation Between Migraine, Typical Migraine Aura and “Visual Snow”
എന്റെ സത്യാന്വേഷണപരീക്ഷണങ്ങൾ ഇംഗ്ലീഷ് വിലാസം https://ml.wikipedia.org/wiki/The_Story_of_My_Experiments_with_Truth
ഇന്ത്യയുടെ രാഷ്ട്രപിതാവായ മഹാത്മാഗാന്ധിയുടെ ആത്മകഥയാണ്‌ എന്റെ സത്യാന്വേഷണ പരീക്ഷണങ്ങൾ ( Gujarātī : સત્યના પ્રયોગો અથવા આત્મકથા).
ഇന്നും ഏറ്റവുമധികം വിൽക്കപ്പെടുന്ന പുസ്തകങ്ങളുടെ പട്ടികയിൽ പ്രഥമ സ്ഥാനത്തുള്ള ഗ്രന്ഥമാണിത് .
ഇന്ത്യയിലാകെ  പ്രതിവർഷം രണ്ടു ലക്ഷത്തിലധികം പ്രതികൾ വിറ്റഴിക്കപ്പെടുന്ന ഈ പുസ്തത്തിന്റെ കോപ്പികളിൽ പകുതിയോളം കേരളത്തിലാണ് വിൽക്കപ്പെടുന്നത് .
1927-ൽ ഗുജറാത്തി ഭാഷയിലാണ് ഈ പുസ്തകത്തിന്റെ ആദ്യ പതിപ്പ് പുറത്തിറങ്ങുന്നത്.
ആസ്സാമീസ് , ഇംഗ്ലീഷ് , ഹിന്ദി , ഒറിയ , തമിഴ് , തെലുങ്ക് , മലയാളം , കന്നട , ഉർദു , പഞ്ചാബി തുടങ്ങിയ ഭാഷകളിൽ ഗാന്ധിജിയുടെ ആത്മകഥ ലഭ്യമാണ്.
ഗാന്ധിജിയുടെ കുട്ടിക്കാലം മുതൽ 1921 വരെയുള്ള കാലഘട്ടമാണ് ഇതിൽ വിവരിക്കുന്നത്.
1925 മുതൽ 1929 വരെ തന്റെ പ്രസിദ്ധീകരണമായ നവജീവൻ വാരികയിൽ ആഴ്ചകളായി എഴുതിയ ലേഖനപരമ്പരയുടെ സമാഹാരമാണിത്.
ഇതിന്റെ ഇംഗ്ലീഷ് പ്രസിദ്ധീകരണമായ മൈ എക്സ്പിരിമെന്റ്സ് വിത് ട്രൂത്തും തന്റെ ഇംഗ്ലീഷ് പ്രസിദ്ധീകരണമായ യങ് ഇന്ത്യയിൽ തുടർച്ചയായി വന്ന ലേഖനങ്ങളുടെ സമാഹാരമാണ്.
സ്വാമി ആനന്ദിന്റേയും മറ്റു സഹപ്രവർത്തകരുടേയും നിർബന്ധത്താലാണ് തന്റെ പൊതുജീവിതത്തിന്റെ പശ്ചാത്തലരേഖ തയ്യാറാക്കാൻ ഗാന്ധിജി തുനിഞ്ഞത്.
1999-ൽ "ഗ്ലോബൽ സ്പിരിച്വൽ ആന്റ് റിലീഗിയസ് അതോറിറ്റി" ഈ പുസ്തകത്തെ ഇരുപതാം നൂറ്റാണ്ടിലെ മികച്ച 100 പുസ്തകങ്ങളിലൊന്നായി തെരഞ്ഞെടുക്കുകയുണ്ടായി.
എന്റെ സത്യാന്വേഷണ പരീക്ഷണങ്ങൾ (വിക്കി സോഴ്സിൽ നിന്ന്)
ആത്മകഥ അഥവാ എന്റെ സത്യാന്വേഷണ പരീക്ഷണകഥ PDF ഡൗൺലോഡ് ചെയ്യൂ -copyright Free Archived 2013-06-18 at the Wayback Machine .
അവലംബം ↑ http://www.newkerala.com/one.php?action=fullnews id=18252 ↑ വിവരങ്ങൾ ശേഖരിച്ചത് ദീപിക ഓൺലൈൻ 31 ജനുവരി 2008 ↑ {{ cite book }} : Check | isbn= value: invalid character ( help ) ↑
എപിക്ലോറോഹൈഡ്രിൻ ഇംഗ്ലീഷ് വിലാസം https://ml.wikipedia.org/wiki/Epichlorohydrin
ക്ലോറിനും ഇപോക്സി ഗ്രൂപ്പും  അടങ്ങിയിട്ടുളള ഓർഗാനിക് രാസസംയുക്തമാണ്, എപിക്ലോറോഹൈഡ്രിൻ ..
രാസവ്യവസായ രംഗത്ത് വളരെയധികം ഉപയോഗപ്പെടുന്നു.
ഇപോക്സി റെസിനുകൾ ഉണ്ടാക്കാൻ അവശ്യം വേണ്ട രാസസംയുക്തമാണ് ഇത്.
അവലംബം ↑ Merck Index , 12th Edition, 3648 .
എപിഎൽ (പ്രോഗ്രാമിംഗ് ഭാഷ) ഇംഗ്ലീഷ് വിലാസം https://ml.wikipedia.org/wiki/APL_(programming_language)
1960-കളിൽ കെന്നത്ത് ഇ.
ഐവർസൺ വികസിപ്പിച്ചെടുത്ത ഒരു പ്രോഗ്രാമിംഗ് ഭാഷയാണ് എപിഎൽ (എ പ്രോഗ്രാമിംഗ് ലാംഗ്വേജ് എന്ന പുസ്തകത്തിൻ്റെ പേരിലുള്ളത്) .
മൾട്ടിഡൈമൻഷണൽ അറേയാണ് ഇതിൻ്റെ കേന്ദ്ര ഡാറ്റാ ടൈപ്പ്.
ഒട്ടുമിക്ക ഫംഗ്‌ഷനുകളെയും ഓപ്പററ്റേഴസിനെയും പ്രതിനിധീകരിക്കുന്നതിന് ഇത് പ്രത്യേക ഗ്രാഫിക് ചിഹ്നങ്ങളുടെ ഒരു വലിയ ശ്രേണി ഉപയോഗിക്കുന്നു .
കൺസെപ്റ്റ് മോഡലിംഗ്, സ്‌പ്രെഡ്‌ഷീറ്റുകൾ, ഫങ്ഷണൽ പ്രോഗ്രാമിംഗ്, , കമ്പ്യൂട്ടർ മാത്ത് പാക്കേജുകൾ എന്നിവയുടെ വികസനത്തിൽ ഇത് ഒരു പ്രധാന സ്വാധീനം ചെലുത്തിയിട്ടുണ്ട്.
മറ്റ് നിരവധി പ്രോഗ്രാമിംഗ് ഭാഷകൾക്കും ഇത് പ്രചോദനം നൽകിയിട്ടുണ്ട്.
ചരിത്രം മാത്തമാറ്റിക്കൽ നൊട്ടേഷൻ
അറേകൾ കൈകാര്യം ചെയ്യുന്നതിനുള്ള ഒരു മാത്തമാറ്റിക്കൽ നൊട്ടേഷൻ കെന്നത്ത് ഇ.
ഐവർസൺ വികസിപ്പിച്ചെടുത്തു, 1957-ൽ ഹാർവാർഡ് സർവകലാശാലയിൽ ഈ നോട്ടേഷൻ ഉപയോഗിച്ച് തുടങ്ങി.
1960-ൽ അദ്ദേഹം ഐബിഎമ്മിൽ ജോലി ആരംഭിച്ചു, അവിടെ അദ്ദേഹം ആദിൻ ഫാൽക്കോഫുമായി ചേർന്ന് ഈ നൊട്ടേഷൻ വികസിപ്പിക്കുകയും 1962-ൽ തൻ്റെ എ പ്രോഗ്രാമിംഗ് ലാംഗ്വേജ് എന്ന പുസ്തകത്തിൽ പ്രസിദ്ധീകരിക്കുകയും ചെയ്തു.
അതിൻ്റെ ആമുഖം ഇപ്രകാരം പറയുന്നു:
ഫങ്ഷൻസിന്റെ കൃത്യമായ അല്ലെങ്കിൽ ഏകദേശ മൂല്യങ്ങൾ കണക്കാക്കാൻ, അൽഗോരിതങ്ങൾ അല്ലെങ്കിൽ പ്രോഗ്രാമുകൾ എന്ന് വിളിക്കുന്ന ഘട്ടം ഘട്ടമായുള്ള നിർദ്ദേശങ്ങൾ സൃഷ്ടിക്കുന്നതിലും വിശകലനം ചെയ്യുന്നതിലും അപ്ലൈഡ് മാത്തമാറ്റിക്സ് ശ്രദ്ധ കേന്ദ്രീകരിക്കുന്നു.
പ്രോഗ്രാമിംഗ് ഭാഷ എന്നറിയപ്പെടുന്ന സ്ട്രക്ചേർഡ് നൊട്ടേഷൻ ഉപയോഗിച്ചാണ് ഈ അൽഗോരിതങ്ങൾ എഴുതിയിരിക്കുന്നത്, അത് അവയെ ഫലപ്രദമായി വിവരിക്കാൻ സഹായിക്കുന്നു.
പ്രോഗ്രാമിംഗ് ഭാഷ സങ്കീർണ്ണമായ നടപടിക്രമങ്ങൾ ചിട്ടയായും മനസ്സിലാക്കാവുന്നതിലും പ്രകടിപ്പിക്കുന്നതിനുള്ള ഒരു മാർഗം നൽകുന്നു.
അൽഗോരിതങ്ങളും പ്രോഗ്രാമിംഗ് ഭാഷകളും ഉപയോഗിക്കുന്നതിലൂടെ, ഗണിതശാസ്ത്രജ്ഞർക്കും മറ്റ് ശാസ്ത്രജ്ഞന്മാർക്കും എഞ്ചിനീയറിംഗ്, ഫിസിക്സ്, കമ്പ്യൂട്ടർ സയൻസ് തുടങ്ങിയ മേഖലകളിലെ പ്രശ്നങ്ങൾ കാര്യക്ഷമമായും കൃത്യമായും പരിഹരിക്കാൻ കഴിയും.